**Ministru kabineta rīkojuma**

**„Par Latvijas Nacionālo bruņoto spēku vienību un ārvalstu bruņoto spēku vienību kopīgajām militārajām mācībām Latvijas Republikas teritorijā”**

**projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2014.gada Deklarācijas par Laimdotas Straujumas vadītā Ministru kabineta iecerēto darbību VI sadaļa līdztekus citām nosaka šādas darbības prioritātes: konsekventi īstenosim valdības aizsardzības politikas pamatuzdevumu – attīstīt profesionālus un efektīvus Nacionālos bruņotos spēkus atbilstoši Ziemeļatlantijas līguma organizācijas (NATO) un Latvijas aizsardzības plānošanas dokumentos noteiktajām prioritātēm; stiprināsim NATO klātbūtni reģionā, īstenojot kopīgas militārās mācības; atbalstīsim Latvijas līdzdalību NATO vadītajā starptautiskajā drošības atbalsta operācijā Afganistānā, kā arī citās Apvienoto Nāciju organizācijas, NATO un Eiropas Savienības vadītajās starptautiskajās operācijās. |
| 2. | Pašreizējā situācija un problēmas | No šā gada 21.marta līdz 31.martam Latvijā norisināsies ikgadējās militārās mācības „Summer Shield 2015”.Militārās mācības „Summer Shield 2015” ir apvienotās sauszemes un gaisa spēku mācības, kurās piedalās bruņoto spēku vienības no Latvijas, Lietuvas, ASV, Lielbritānijas, Luksemburgas un Kanādas. Militāro mācību uzdevums ir integrēt un koordinēt uguns atbalstu kājnieku vienību uzbrukuma operācijās, izmantojot kaujas atbalsta elementus – artilēriju, aviāciju, inženieru atbalstu vienotā operācijā ar šķēršļu pārvarēšanu, uzdevumu izpildē iesaistot arī apvienotā uguns atbalsta priekšējos novērotājus un tuvā gaisa atbalsta kontrolierus. Militārās mācības tiek organizētas, lai pilnveidotu NATO valstu savstarpējo sadarbību, darbojoties pamatojoties uz vienotiem standartiem un procedūrām.Plānots, ka militārajās mācībās „Summer Shield 2015” Latvijas Republikā piedalīsies vairāk par 500 ārvalstu militārpersonām. Saskaņā ar likuma “Latvijas Nacionālo bruņoto spēku piedalīšanās starptautiskajās operācijās” 9.panta pirmo daļu lēmumu par Latvijas Nacionālo bruņoto spēku vienību piedalīšanos kopējās militārajās mācībās Latvijas Republikas teritorijā, ja mācībās piedalās vairāk par 500 ārvalstu militārpersonām, pieņem Ministru kabinets.Starptautiskās militārās mācības Latvijas Republikas teritorijā notiek saskaņā ar 1949.gada 4.aprīļa Ziemeļatlantijas līgumu, kas pieņemts Saeimā 2004.gada 26.februārī. |
| 3. | Projekta izstrādē iesaistītās institūcijas | Ministru kabineta rīkojuma projektu ir izstrādājusi Aizsardzības ministrija. |
| 4. | Cita informācija | Ministru kabineta rīkojuma projekts attiecas uz 16.politikas jomu – valsts aizsardzības politiku.Ministru kabineta rīkojuma projekta izpildi 2015.gadā Aizsardzības ministrija nodrošinās atbilstoši piešķirtajiem valsts budžeta līdzekļiem no budžeta programmas 22.00.00 „Nacionālie bruņotie spēki” apakšprogrammas 22.12.00 „Nacionālo bruņoto spēku uzturēšana”. |
|  |  |  |

**Anotācijas II, III, IV, V un VI sadaļa – nav attiecināms.**

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Aizsardzības ministrs R. Vējonis

Vīza: valsts sekretārs J.Sārts

04.03.2015.

415

I.Leimane

Inese.Leimane@mod.gov.lv

Tālr.:67335217, fakss 67212307